

**ปัจจัยที่ส่งผลต่อพฤติกรรมจริยธรรมการใช้เทคโนโลยีสารสนเทศและการสื่อสารของนิสิตระดับปริญญาตรีมหาวิทยาลัยเนชั่น**

**วัตถุประสงค์การวิจัย**

1) เพื่อศึกษาระดับพฤติกรรมจริยธรรมการใช้เทคโนโลยีสารสนเทศและการสื่อสารของนิสิตระดับปริญญาตรี มหาวิทยาลัยเนชั่น

2) เพื่อศึกษาปัจจัยที่ส่งผลต่อพฤติกรรมจริยธรรมการใช้เทคโนโลยีสารสนเทศและการสื่อสารของของนิสิตระดับปริญญาตรี มหาวิทยาลัยเนชั่น

**ทบทวนวรรณกรรม**

ปัจจุบันเทคโนโลยีสารสนเทศและการสื่อสารมีการขยายตัวอย่างรวดเร็วและถูกนำมาใช้อย่างแพร่หลาย มีบทบาทต่อการดำเนินชีวิตประจำวัน จนอาจกล่าวได้ว่าปัจจุบันเทคโนโลยีสารสนเทศและการสื่อสารได้เข้ามามีส่วนเกี่ยวข้องกับมนุษย์ทุกคนไม่ทางตรงก็ทางอ้อม จนทำให้มีผู้ใช้งานเป็นจำนวนมากและเพิ่มขึ้นทุกวัน ไม่ว่าจะเป็นการสื่อสารผ่านเครือข่ายสังคมออนไลน์ การเรียนในลักษณะออนไลน์ ธนาคารออนไลน์ การทำธุรกรรมออนไลน์ หรือแม้แต่การซื้อขายสินค้าออนไลน์ เป็นต้น สิ่งเหล่านี้ทำให้มนุษย์ได้รับความสะดวกสบายในการใช้ชีวิต ซึ่งจากการสำรวจการมีและการใช้เทคโนโลยีสารสนเทศในครัวเรือนของสำนักงานสถิติแห่งชาติ พบว่ากลุ่มวัยรุ่นที่มีอายุระหว่าง15 - 24 ปี มีสัดส่วนการใช้อินเทอร์เน็ตสูงกว่ากลุ่มอื่น และคาดว่าการใช้อินเทอร์เน็ตของกลุ่มวัยรุ่นน่าจะมีแนวโน้มเพิ่มสูงขึ้นเรื่อยๆ

จากสถิติดังกล่าว สะท้อนให้เห็นว่าเด็กและเยาวชนเหล่านี้ได้ใช้เวลาอย่างยาวนานในโลกอินเทอร์เน็ตหากขาดการควบคุมดูแลจากพ่อแม่ผู้ปกครอง และบุคคลที่เกี่ยวข้องโดยเฉพาะครูอาจารย์อาจส่งผลกระทบต่อสังคมและครอบครัว เพราะการใช้งานระบบเครือข่ายที่สามารถส่งข่าวสารถึงกันได้ ย่อมเปิดโอกาสให้มีผู้ไม่หวังดีปะปนและสร้างปัญหาให้กับผู้ใช้อื่น ทั้งการละเมิดลิขสิทธิ์และสิทธิส่วนบุคคลอาญากรรมคอมพิวเตอร์ หรือบางครั้งผู้ใช้งานก็ไม่ได้มีเจตนาที่จะสร้างผลกระทบที่เลวร้าย แต่ทำไปโดยรู้เท่าไม่ถึงการณ์ ซึ่งเป็นการสร้างความเสียหายให้กับผู้อื่น หรืออาจจะก่อให้เกิดปัญหาต่อส่วนรวมได้

**กลุ่มเป้าหมาย** ประชากรที่ใช้ในการศึกษาครั้งนี้ ได้แก่ นิสิตระดับปริญญาตรี มหาวิทยาลัยเนชั่น ที่มีสภาพเป็นนิสิตและลงทะเบียนเรียนในภาคการศึกษาที่ 2 ปีการศึกษา2562 ซึ่งจากการสำรวจฐานข้อมูล มีนิสิตซึ่งเป็นประชากรทั้งหมดจำนวน 297 คน สุ่มแจกแบบสอบถามจากนิสิตกลุ่มเป้าหมาย 30 คน